Rozhodnutie Komisie
z 28. júla 1997,
ktorým sa mení a dopĺňa rozhodnutie 93/70/EHS o kódovaní správy "Animo"
(Text s významom pre EHP)
(97/628/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 90/425/EHS z 26. júna 1990 o veterinárnych a zootechnických kontrolách uplatniteľných vo vnútri spoločenstva v obchode s určitými živými zvieratami a produktmi s cieľom dobudovať vnútorný trh [1], naposledy zmenenú a doplnenú smernicou 92/118/EHS [2], najmä na jej článok 20 ods. 3,
keďže s cieľom zabezpečiť rýchle porozumenie Animo správy, Komisia rozhodnutím 93/70/EHS [3], naposledy zmeneným a doplneným rozhodnutím 94/295/ES [4] špecifikovala kódy, ktoré sa majú používať pre zvieratá a živočíšne produkty;
keďže, vzhľadom na získané skúsenosti, boli realizované podstatné zmeny v súbore dát, ktorý sa týka kódov pre živočíšne produkty s cieľom zlepšiť jeho využívanie;
keďže príloha k rozhodnutiu 93/70/EHS by sa mala zmeniť a doplniť s cieľom prispôsobiť ju zodpovedajúcemu súboru dát v novom softvéri;
keďže skutočnosť, že určité živé zvieratá a produkty sú zahrnuté do kódovania neznamená, že správa sa musí poslať počítačovou sieťou Animo;
keďže kódovanie živých zvierat a produktov sa preskúma pri prijímaní rozhodnutí potrebných na zavedenie projektu Shift;
keďže opatrenia uvedené v tomto rozhodnutí sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Príloha k rozhodnutiu 93/70/EHS sa nahrádza prílohou k tomuto rozhodnutiu.
Článok 2
Toto rozhodnutie je adresované členským štátom.
V Bruseli 28. júla 1997